
α) Όσο μεγαλύτερη είναι η θερμοκρασία των σωμάτων που αντιδρούν τόσο πιο γρήγορα γίνεται η αντίδραση. Η αλλαγή του χρώματος των μαλλιών με βαφή (χημικό φαινόμενο) επιταχύνεται θερμαίνοντας τα μαλλιά. Για να μειώσει τον χρόνο που χρειάζεται ο πελάτης να περιμένει μπορεί ο κομμωτής να χρησιμοποιήσει το σεσουάρ. Με αυτό τον τρόπο θα αυξήσει την θερμοκρασία στο τριχωτό της κεφαλής με αποτέλεσμα η χημική αντίδραση που πραγματοποιείται κατά την διαδικασία της βαφής να γίνει πιο γρήγορα. 
β) Η χρήση του σεσουάρ  θα επιταχύνει την διαδικασία της βαφής γιατί θα αυξήσει την ταχύτητα της χημικής αντίδρασης βαφής των μαλλιών. Το αποτέλεσμα στο χρώμα θα είναι ακριβώς  το ίδιο  με το να μην χρησιμοποιούσαμε το σεσουάρ θερμού αέρα. Το μόνο που θα αλλάξει είναι η διάρκεια όλης της εφαρμογής. 
γ) Η βαφή των μαλλιών είναι χημικό φαινόμενο γιατί κατά την πραγματοποίησή της έχουμε αλλαγή στη σύσταση των μαλλιών (π.χ αλλάζει η χρωστική τους).. Χημικά φαινόμενα( χημικές αντιδράσεις), ονομάζονται εκείνες οι μεταβολές κατά τις οποίες αλλάζει η χημική σύσταση των ουσιών, σχηματίζονται νέες χημικές ουσίες με διαφορετικές ιδιότητες(φυσικές και χημικές).  

